(1)

v oddelku A se poddel G spremeni: (a) točka 21.A.133 se nadomesti z naslednjim: „21.A.133 Upravičenost Vsaka fizična ali pravna oseba (v nadaljnjem besedilu: organizacija) je upravičena zaprositi za odobritev v skladu s tem poddelom. Prosilec: (a) utemelji, da je za opredeljeni obseg dela odobritev v skladu s tem poddelom ustrezna za dokazovanje skladnosti z zadevnim projektom, in (b) je nosilec odobritve za zadevni projekt ali je zanjo zaprosil ali (c) je podal ali namerava podati izjavo o skladnosti zadevnega projekta v skladu s poddelom C oddelka A Priloge Ib (del 21 Light) ali (d) je zagotovil zadovoljivo usklajevanje med proizvodnjo in projektiranjem, in sicer z ustreznim dogovorom s: (1) prosilcem za odobritev zadevnega projekta ali nosilcem take odobritve, izdane v skladu s to uredbo, ali (2) je fizična ali pravna oseba, ki je podala izjavo o skladnosti zadevnega projekta v skladu s poddelom C oddelka A Priloge Ib (del 21 Light).“; (b) v točki 21.A.139 se točka (d) nadomesti z naslednjim: „(d) v okviru upravljanja kakovosti kot elementa sistema upravljanja proizvodnje proizvodna organizacija: 1. zagotovi, da so vsi proizvodi, deli ali naprave, ki jih proizvede organizacija ali njeni partnerji ali ki jih nabavi pri zunanjih dobaviteljih ali priskrbi od podizvajalcev, v skladu z veljavnimi projektnimi podatki in v stanju, ki zagotavlja varno obratovanje, in tako uveljavlja privilegije, opredeljene v točki 21.A.163; 2. v okviru odobritve po potrebi vzpostavi, izvaja ali vzdržuje kontrolne postopke za: (i) izdajo, odobritev ali spremembo dokumentov; (ii) revizijo in kontrolo za oceno prodajalcev in podizvajalcev; (iii) preverbo, da so vhodni proizvodi, deli, materiali in oprema, vključno z novimi ali rabljenimi elementi, ki jih dobavijo kupci proizvodov, taki, kot so podrobno določeni v veljavnih projektnih podatkih; (iv) identifikacijo in sledljivost; (v) proizvodne procese; (vi) inšpekcijske preglede in testiranja, vključno s proizvodnimi testnimi leti; (vii) kalibracijo orodij, šablon in opreme za testiranje; (viii) kontrolo neskladnih elementov; (ix) usklajevanje plovnosti s: (A) prosilcem za odobritev projekta ali nosilcem take odobritve; (B) fizično ali pravno osebo, ki je podala izjavo o skladnosti projekta v skladu s poddelom C oddelka A Priloge Ib (del 21 Light); (x) pripravo in hranjenje evidenc; (xi) usposobljenost in kvalifikacije osebja; (xii) izdajo dokumentov za plovnostno sprostitev; (xiii) rokovanje, skladiščenje in pakiranje; (xiv) interne presoje kakovosti in posledične korektivne ukrepe; (xv) delo v okviru pogojev odobritve na kateri koli lokaciji, ki ne spada med odobrene objekte; (xvi) delo, opravljeno po zaključku proizvodnje, vendar pred dobavo, da se zrakoplov ohrani v stanju, ki zagotavlja varno obratovanje; (xvii) izdajo dovoljenja za letenje in odobritev povezanih pogojev letenja; 3. vključi posebne določbe v vse kontrolne postopke za vse kritične dele.“; (c) v točki 21.A.145 se točka (b) nadomesti z naslednjim: „(b) kar zadeva vse potrebne podatke o plovnosti in varstvu okolja: 1. proizvodna organizacija prejema take podatke od agencije in od nosilca certifikata tipa, certifikata tipa z omejitvami ali odobritve projekta, izdane v skladu s to uredbo, ali od prosilca za ta certifikat oziroma odobritev ali od fizične ali pravne osebe, ki je podala izjavo o skladnosti projekta v skladu s poddelom C oddelka A Priloge Ib (del 21 Light), vključno z vsemi odobrenimi izjemami glede zahtev za varstvo okolja, da bi ugotovila skladnost z veljavnimi projektnimi podatki; 2. je proizvodna organizacija vzpostavila postopek za zagotavljanje, da so podatki o plovnosti in varstvu okolja pravilno vključeni v njene podatke o proizvodnji; 3. so ti podatki posodobljeni in na voljo vsem zaposlenim, ki jih potrebujejo pri izpolnjevanju svojih obveznosti.“; (d) točka 21.A.163 se nadomesti z naslednjim: „21.A.163 Privilegiji V skladu s pogoji odobritve, izdanimi v skladu s točko 21.A.135, lahko nosilec odobritve proizvodne organizacije: (a) opravlja proizvodne dejavnosti v skladu s to prilogo ali Prilogo Ib (del 21 Light); (b) v primeru celotnega zrakoplova s certifikatom tipa in ob predložitvi izjave o skladnosti (obrazec EASA 52), izdane v skladu s točkama točki 21.A.174 in 21.A.204 te priloge ali v skladu s točkama 21L.A.143(c) in 21L.A.163 Priloge Ib (del 21 Light), prejme spričevalo o plovnosti zrakoplova in spričevalo o hrupu brez dodatnega dokazovanja; (c) v primeru drugih proizvodov, delov ali naprav izda dovoljenja za sprostitev v uporabo (obrazec EASA 1) v skladu s to prilogo (del 21) ali Prilogo Ib (del 21 Light) brez dodatnega dokazovanja; (d) v primeru zrakoplova, za katerega se poda izjava o skladnosti projekta v skladu s točko 21L.A.43 Priloge Ib (del 21 Light), in ob predložitvi izjave o skladnosti (obrazec EASA 52B), izdane v skladu s točkama 21L.A.143(d) in 21L.A.163 Priloge Ib (del 21 Light), pridobi spričevalo o plovnosti zrakoplova in spričevalo o hrupu z omejitvami brez dodatnega dokazovanja; (e) v primeru proizvodov ali delov, namenjenih vgradnji v zrakoplov, za katerega se poda izjava o skladnosti projekta v skladu s točko 21L.A.43 Priloge Ib (del 21 Light), izda dovoljenja za sprostitev v uporabo (obrazec EASA 1) v skladu s Prilogo Ib (del 21 Light) brez dodatnega dokazovanja; (f) vzdržuje nov zrakoplov, ki ga je proizvedel, in izdaja dovoljenja za sprostitev v uporabo (obrazec EASA 53) v zvezi s tem vzdrževanjem; (g) v skladu s postopki, s katerimi se je strinjal njegov pristojni organ za zrakoplov, ki ga je proizvedel, in kadar proizvodna organizacija sama, v skladu s svojim potrdilom proizvodne organizacije, izvaja nadzor nad konfiguracijo zrakoplova in potrjuje ustreznost s pogoji glede projekta, ki so bili odobreni za letenje, izda dovoljenja za letenje v skladu s točko 21.A.711(c), vključno z odobritvijo pogojev letenja v skladu s točko 21.A.710(b).“; (e) točka 21.A.165 se nadomesti z naslednjim: „21.A.165 Obveznosti nosilca V skladu s pogoji odobritve, izdanimi v skladu s točko 21.A.135, nosilec odobritve proizvodne organizacije: (a) zagotovi, da se predstavitev proizvodne organizacije, predložena v skladu s točko 21.A.143, in dokumenti, na katere se sklicuje, uporabljajo kot osnovni delovni dokumenti v organizaciji; (b) ohranja proizvodno organizacijo v skladu s podatki in postopki, potrjenimi za odobritev proizvodne organizacije; (c) 1. ugotovi, da je vsak dokončan zrakoplov usklajen s projektom tipa in v stanju, ki zagotavlja varno obratovanje, preden pristojnemu organu predloži izjave o skladnosti, ali 2. ugotovi, da so drugi proizvodi, deli ali naprave popolni in v skladu z odobrenimi projektnimi podatki ali projektnimi podatki iz podane izjave ter v stanju, ki zagotavlja varno obratovanje, preden izda obrazec EASA 1, da potrdi skladnost z odobrenimi projektnimi podatki ali projektnimi podatki iz izjave in stanje, ki zagotavlja varno obratovanje; 3. poleg tega v primeru okoljskih zahtev ugotovi: (i) da je dokončan motor na dan proizvodnje motorja v skladu z veljavnimi zahtevami glede izpušnih emisij iz motorja in (ii) da je dokončano letalo na dan izdaje prvega spričevala o plovnosti v skladu z veljavnimi zahtevami glede emisij CO2; 4. ugotovi, da so drugi proizvodi, deli ali naprave v skladu z veljavnimi podatki, preden izda obrazec EASA 1 kot potrdilo o skladnosti; (d) zagotovi pomoč nosilcu certifikata tipa ali druge odobritve projekta ali fizični ali pravni osebi, ki je podala izjavo o skladnosti projekta v skladu s poddelom C oddelka A Priloge Ib (del 21 Light), pri vseh dejavnostih za stalno plovnost, povezanih s proizvedenimi proizvodi, deli ali napravami; (e) kadar namerava v skladu s svojimi pogoji odobritve izdati dovoljenje za sprostitev v uporabo, pred njegovo izdajo ugotovi, da je bilo na vsakem dokončanem zrakoplovu opravljeno potrebno vzdrževanje in da je zrakoplov v stanju, ki zagotavlja varno obratovanje; (f) kjer je to primerno, v skladu s privilegijem iz točke 21.A.163(e) določi pogoje, pod katerimi je mogoče izdati dovoljenje za letenje; (g) kjer je to primerno, v skladu s privilegijem iz točke 21.A.163(e) pred izdajo dovoljenja za letenje za zrakoplov ugotovi skladnost s točko 21.A.711(c) in (e); (h) izpolnjuje zahteve iz poddela A tega oddelka.“;